ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

3



លេខាធិការដ្ឋាននៃ

គណៈកម្មាធិការជាតិសម្រាប់ការអភិវឌ្ឍតាមបែបប្រជាធិបតេយ្យនៅថ្នាក់ក្រោមជាតិ

គម្រោងអាហារូបត្ថម្ភនៅកម្ពុជា​ - ២ (P177370)

ផែនការអនុវត្ត

សុវត្ថិភាពសង្គម និងបរិស្ថាន

ខែធ្នូ ឆ្នាំ២០២១

ផែនការអនុវត្តសុវត្ថិភាពសង្គម និងបរិស្ថាន

1. ព្រះរាជាណាចក្រកម្ពុជា ដែលតទៅហៅថា (អ្នកទទួល) នឹងអនុវត្តគម្រោងអាហាររូបបត្ថម្ភដំណាក់កាលទី២ ដែលតទៅហៅថា (គម្រោង) ដោយមានការចូលរួមអនុវត្តពីលេខាធិការដ្ឋាននៃគណៈកម្មា ធិការជាតិសម្រាប់ការអភិវឌ្ឍតាមបែបប្រជាធិបតេយ្យនៅថ្នាក់ក្រោមជាតិ(លេខាធិការដ្ឋាន គ.ជ.អ.ប) ដោយមានកិច្ចសហប្រតិបត្តិការជាមួយក្រសួងសុខាភិបាល រដ្ឋបាលក្រុង ស្រុក និងរដ្ឋបាលឃុំ សង្កាត់។ សមាគមអភិវឌ្ឍន៍អន្តរជាតិ ដែលដើរតួជាម្ចាស់មូលនិធិរបស់ KfW (Kreditanstalt für Wiederau fbau) ដែលតទៅហៅថា (ធនាគារ) បានយល់ព្រមផ្តល់ហិរញ្ញប្បទានសម្រាប់គម្រោងនេះ​។
2. អ្នកទទួល នឹងអនុវត្តវិធានការ និងមធ្យោបាយនានា ដើម្បីធានាថា ការអនុវត្តគម្រោងស្របតាមស្តង់ដារសុវត្ថិភាពសង្គម និងបរិស្ថាន។ ផែនការអនុវត្តសម្រាប់សុវត្ថិភាពសង្គម និងបរិស្ថាននេះ បានចង្អុលបង្ហាញដោយសង្ខេបអំពីវិធានការ និងមធ្យោបាយនានា ឯកសារ ឬផែនការជាក់លាក់ ព្រមទាំងពេលវេលានៃការវិធានការ និងសកម្មភាពនីមួយៗ។​
3. អ្នកទទួលក៏នឹងអនុវត្តតាមបទប្បញ្ញត្តិនៃឯកសារសុវត្ថិភាពសង្គម និងបរិស្ថានផ្សេងៗទៀត ដែលជាលក្ខខណ្ឌតម្រូវក្រោមក្របខ័ណ្ឌសុវត្ថិភាពសង្គម និងបរិស្ថាន (ESF) ដែលត្រូវបានកំណត់នៅក្នុងផែន​ការអនុវត្តសុវត្ថិភាពសង្គម និងបរិស្ថាន (ESCP) នេះ ដូចជាផែនការគ្រប់គ្រងបរិស្ថាន និងសង្គម (ESMP) ក្របខ័ណ្ឌផែនការសម្រាប់ជនជាតិដើមភាគតិច (IPPF) នីតិវិធីគ្រប់គ្រងការងារ(LMP) និង​ផែនការសម្រាប់ការចូលរួមរបស់ភាគីពាក់ព័ន្ធ (SEP) និងការកំណត់ពេលវេលាដែលបានបញ្ជាក់នៅក្នុងឯកសារសុវត្ថិភាពសង្គម និងបរិស្ថាន (E&S) ទាំងនោះ។
4. អ្នកទទួល ត្រូវទទួលខុសត្រូវចំពោះការអនុលោមតាមតម្រូវការទាំងអស់ដែលបានកំណត់ក្នុងផែនការអនុវត្តសម្រាប់សុវត្ថិភាពសង្គម និងបរិស្ថាន (ESCP) រួមទាំងការអនុវត្តវិធានការ និងសកម្មភាពជាក់លាក់ត្រូវបានអនុវត្តដោយក្រសួង ស្ថាប័ន និងរដ្ឋបាលថ្នាក់ក្រោមជាតិនានា ដូចដែលបានកំណត់ក្នុង ចំណុចទី១ខាងលើ។
5. អ្នកទទួល ត្រូវអនុវត្តវិធានការ សកម្មភាពនានា និងត្រូវរាយការណ៍ទៅធនាគា ដូចដែលមានចែងក្នុងផែនការអនុវត្តសម្រាប់សុវត្ថិភាពសង្គម និងបរិស្ថាន (ESCP)នេះ និងលក្ខខណ្ឌនៃកិច្ចព្រមព្រៀង ហើយធនាគារនឹងតាមដាន និងវាយតម្លៃអំពីវឌ្ឍនភាពនៃការអនុវត្តក្នុងរយៈពេលនៃការអនុវត្តគម្រោងទាំងមូល។
6. ដូចដែលបានព្រមព្រៀងដោយធនាគារ និងអ្នកទទួល ផែនការអនុវត្តសម្រាប់សុវត្ថិភាពសង្គម និង បរិស្ថាន (ESCP) នេះអាចត្រូវបានកែសម្រួលជាបន្តបន្ទាប់ក្នុងអំឡុងពេលនៃការអនុវត្តគម្រោង ដើម្បី​ ​ឆ្លុះបញ្ចាំងពីការគ្រប់គ្រងការអនុវត្តគម្រោង ការផ្លាស់ប្តូរឱ្យស្របទៅនឹងស្ថានភាពដែលមិនអាចប៉ាន់ស្មានជាមុនបាន ឬដើម្បីឆ្លើយតបទៅនឹងលទ្ធផលនៃការវាយតម្លៃការអនុវត្តគម្រោងដែលធ្វើឡើងក្រោមផែនការសម្រាប់សុវត្ថិភាពសង្គម និងបរិស្ថាននេះ។ ដូច្នេះ អ្នកទទួលត្រូវយល់ព្រមជាមួយធនាគារ ដើម្បីផ្លាស់ប្តូរ និងធ្វើបច្ចុប្បន្នភាពផែនការសម្រាប់សុវត្ថិភាពសង្គម និងបរិស្ថានរបស់ខ្លួនឱ្យស្របតាមការផ្លាស់ប្តូរនេះ។ កិច្ចព្រមព្រៀងស្តីពីការផ្លាស់ប្តូរផែនការអនុវត្តសម្រាប់សុវត្ថិភាពសង្គម និងបរិស្ថាន (ESCP) ត្រូវធ្វើឡើជាលាយលក្ខណ៍អក្សរ និងមានចុះហត្ថលេខារវាងធនាគារ និងអ្នកទទួល​។ អ្នកទទួលត្រូវផ្សព្វផ្សាយអំពីផែនការអនុវត្តសម្រាប់សុវត្ថិភាពសង្គម និងបរិស្ថាន (ESCP) ដែល​បានធ្វើបច្ចុប្បន្នភាព។
7. នៅពេលដែលគម្រោងមានការផ្លាស់ប្តូរ មានស្ថានភាពកើតឡើងដែលមិនអាចប្រមើលមើលឃើញទុកជាមុនបាន ឬលទ្ធផលនៃការអនុវត្តគម្រោងដែលមានការផ្លាស់ប្តូរអំពីហានិភ័យ និងផលប៉ះពាល់ក្នុងអំឡុងពេលអនុវត្តគម្រោង នោះអ្នកទទួលត្រូវផ្តល់មូលនិធិបន្ថែម (តាមការចាំបាច់) ដើម្បីចាត់វិធានការ​នានាដោះស្រាយ និងឆ្លើយតបនឹងហានិភ័យ និងផលប៉ះពាល់ទាំងនោះ។

| **វិធានការ ឬសកម្មភាព**  | **ក្របខ័ណ្ឌពេលវេលា** | **ស្ថាប័នអនុវត្ត** |
| --- | --- | --- |
| **ការត្រួតពិនិត្យ និងរបាយការណ៍**  |
| **ក** | **ការរាយការណ៍ជាទៀងទាត់** រៀបចំ និងដាក់ជូននូវរបាយការណ៍ត្រួតពិនិត្យផ្នែកសង្គម និងបរិស្ថានជាទៀងទាត់ ដែលជាផ្នែកមួយនៃរបាយការណ៍គម្រោងពាក់កណ្តាលឆ្នាំស្តីពីការអនុលោមតាមវិធានការសុវត្ថិភាពបរិស្ថាន និងសង្គមទាំងមូល ដែលបានកំណត់នៅក្នុងផែនការអនុវត្តសុវត្ថិភាពសង្គម និងបរិស្ថាន (ESCP), ក្របខ័ណ្ឌផែនការសម្រាប់ជនជាតិដើមភាគតិច (IPPF) នីតិវិធីគ្រប់គ្រងការងារ (LMP) និងផែនការសម្រាប់ការចូលរួមរបស់ភាគីពាក់ព័ន្ធ (SEP)  | រាល់៦ខែម្តង  | លេខាធិការដ្ឋាន គ.ជ.អ.ប |
| **ខ** | **តាមឧប្បត្តិហេតុ និងគ្រោះថ្នាក់នានា**ជូនដំណឹងភ្លាមៗ (ក្នុងរយៈពេល២៤ម៉ោង) ដល់ធនាគារអំពីឧប្បត្តិហេតុ ឬគ្រោះថ្នាក់ណាមួយដែលទាក់ទងនឹងការអនុវត្តគម្រោង ឬទំនងជាមានផលប៉ះពាល់យ៉ាងធ្ងន់ធ្ងរលើបរិស្ថាន សហគមន៍ និងបុគ្គលិកគម្រោង។ ឧបទ្ទវហេតុ ឬគ្រោះថ្នាក់បែបនេះរួមបញ្ចូលទាំង ការប្រឈមនឹងការឆ្លងជំងឺ COVID-19 ដោយសារសកម្មភាពអនុវត្តគម្រោង គ្រោះថ្នាក់នៅកន្លែងធ្វើការ ការចោទប្រកាន់អំពីការកេងប្រវ័ញ្ចផ្លូវភេទ និងការរំលោភបំពាន ឬការបៀតបៀនផ្លូវភេទ (SEA/SH) អំពើហឹង្សាប្រឆាំងនឹងកុមារ (VAC) និងការប្រព្រឹត្តមិនត្រឹមត្រូវផ្នែកវេជ្ជសាស្រ្តដែលទាក់ទងនឹងសកម្មភាពគម្រោង។ ផ្តល់ព័ត៌មានលម្អិតគ្រប់គ្រាន់ទាក់ទងនឹងឧបទ្ទវហេតុ ឬគ្រោះថ្នាក់ទាំងនេះ ដោយបង្ហាញពីវិធានការភ្លាមៗដែលបានធ្វើឡើង និងឬអ្វីដែលគ្រោងនឹងធ្វើដើម្បីដោះស្រាយ។ រៀបចំរបាយការណ៍ស្តីពីឧបទ្ទវហេតុ ឬគ្រោះថ្នាក់ ហើយស្នើវិធានការណាមួយ ដើម្បីទប់ស្កាត់ការកើតឡើងវិញ។ | ជូនដំណឹងដល់ធនាគារភ្លាមៗអំពីឧប្បត្តិហេតុឬគ្រោះថ្នាក់ក្នុងរយៈពេល 24 ម៉ោងបន្ទាប់ពីដឹងពីឧប្បត្តិហេតុ ឬគ្រោះថ្នាក់នោះ។ របាយការណ៍ នឹងត្រូវបានផ្តល់ជូននៅក្នុង រយៈពេលមួយដែលអាចទទួលយកបានទៅធនាគារតាមការស្នើសុំ។ តាមដានហានិភ័យដែលអាចកើតមាន និងនីតិវិធីពាក់ព័ន្ធ ក្នុងរយៈពេលនៃការអនុវត្តគម្រោងទាំងមូល។​ | លេខាធិការដ្ឋាន គ.ជ.អ.ប |
| **ESS 1៖ ការវាយតម្លៃ និងការគ្រប់គ្រងហានិភ័យ និងផលប៉ះពាល់នៃបរិស្ថាន និងសង្គម** |
| 1.1. | **រចនាសម្ព័ន្ធស្ថាប័ន** ចាត់តាំងជនបង្គោលបរិស្ថានមួយរូប និងជនបង្គោលសង្គមមួយរូប និង/ឬអ្នកឯកទេស ដើម្បីត្រួតពិនិត្យការគ្រប់គ្រងបរិស្ថាន និងសង្គមក្នុងក្របខ័ណ្ឌនៃការអនុវត្តគម្រោង។ | One month following project effectiveness | លេខាធិការដ្ឋាន គ.ជ.អ.ប |
| 1.2 | **ការគ្រប់គ្រងបរិស្ថាន និងសង្គម**អនុម័ត និងអនុវត្ត ផែនការគ្រប់គ្រងបរិស្ថាន និងសង្គម (ESMP) នីតិវិធីគ្រប់គ្រងការងារ (LMP) ក្របខ័ណ្ឌផែនការសម្រាប់ជនជាតិដើមភាគតិច (IPPF) ដែលត្រូវបានរៀបចំសម្រាប់គម្រោងក្នុងលក្ខណៈដែលធនាគារអាចទទួលយកបាន។ ទាំងនេះរួមបញ្ចូលជាមួយនឹងឧបករណ៍ សម្ភារផ្សេងៗទៀត ដូចជា i) ការអនុវត្តពិធីសារ និងនីតិវិធីពាក់ព័ន្ធ ដើម្បីជៀសវាង និងកាត់បន្ថយហានិភ័យ និងវិធានការនានា ដើម្បីបង្កើនឱកាសសម្រាប់ការអភិវឌ្ឍប្រកបដោយបរិយាបន្ន ii) ត្រួតពិនិត្យហានិភ័យដែលអាចកើតមានក្នុងអំឡុងពេលអនុវត្តគម្រោង iii) ផ្តល់ការគាំទ្រផ្នែកបច្ចេកទេស និងការសម្របសម្រួលដល់អង្គភាពអនុវត្ត iv) យកចិត្តទុកដាក់ និងតាមដានលើការប្តឹងតវ៉ានានាពាក់ព័ន្ធនឹងការអនុវត្តគម្រោង v) អនុវត្ត និងរក្សាការចូលរួមរបស់ភាគីពាក់ព័ន្ធ។ ធ្វើបច្ចុប្បន្នភាពឧបករណ៍ទាំងនេះ ប្រសិនបើមានការផ្លាស់ប្តូរក្នុងការរៀបចំ ការអនុវត្តសកម្មភាព និង/ឬហានិភ័យរបស់គម្រោង។ | ផែនការគ្រប់គ្រងបរិស្ថាន និងសង្គម (ESMP) នីតិវិធីគ្រប់គ្រងការងារ (LMP) ក្របខ័ណ្ឌផែនការសម្រាប់ជនជាតិដើមភាគតិច (IPPF) នឹងត្រូវផ្សព្វផ្សាយ ពិគ្រោះយោបល់ និងរៀបចំបញ្ចប់ មុនពេលការអនុវតម័ត និងការអនុវត្តគម្រោង។  | លេខាធិការដ្ឋាន គ.ជ.អ.ប |
| **ESS 2: ពលកម្ម និងលក្ខខណ្ឌការងារ**  |
| 2.1 | **និតិវិធីគ្រប់គ្រងការងារ**ទទួលយក និងអនុវត្តនីតិវិធីគ្រប់គ្រងការងារ (LMP) ដែលត្រូវបានបង្កើតឡើងសម្រាប់គម្រោង ជាពិសេសលើទិដ្ឋភាពទាក់ទងនឹងការងារ សុខភាព និងសុវត្ថិភាព (OHS) ក្នុងអំឡុងពេលជំងឺរាតត្បាតជំងឺ COVID-19 និងការព្យាបាលប្រកបដោយយុត្តិធម៌ មិនរើសអើង គោរព និងស្មើភាពគ្នានៅកន្លែងធ្វើការ។ ថែរក្សា និងអនុវត្តយន្តការប្តឹងតវ៉ាសម្រាប់បុគ្គលិកគម្រោង ដូចដែលបានកំណត់ក្នុងនីតិវិធីគ្រប់គ្រងការងារ (LMP) និងស្របតាម ESS2។ ធ្វើបច្ចុប្បន្នភាពនីតិវិធីគ្រប់គ្រងការងារ (LMP) ប្រសិនបើមានការផ្លាស់ប្តូរក្នុងការរៀបចំ ការអនុវត្តសកម្មភាព និង/ឬហានិភ័យរបស់គម្រោង។ | នីតិវិធីគ្រប់គ្រងការងារ ត្រូវបានអនុម័តដោយ គម្រោងនៅពេលគម្រោង ត្រូវបានអនុម័ត ហើយត្រូវបានអនុវត្តពេញមួយ វដ្តនៃគម្រោង | លេខាធិការដ្ឋាន គ.ជ.អ.ប |
| **ESS 3៖ ប្រសិទ្ធភាពនៃការប្រើប្រាស់ធនធាន និងការគ្រប់គ្រង និងការទប់ស្កាត់ការបំពុល**  |
| 3.1 | **ផែនការគ្រប់គ្រងកាកសំណល់អេឡិចត្រូនិច**អនុម័ត និងអនុវត្តក្រមប្រតិបត្តិបរិស្ថាន (ECOP) របស់គម្រោងសម្រាប់ការគ្រប់គ្រង និងការចោលសំណល់អេឡិចត្រូនិច ដូចដែលបានកំណត់នៅក្នុង ផែនការគ្រប់គ្រងបរិស្ថាន និងសង្គម (ESMP) ដើម្បីគ្រប់គ្រងការចោលឧបករណ៍បច្ចេកវិទ្យាទំនាក់ទំនងព័ត៌មាន (ICT) ដែលទទួលបានមូលនិធិពីគម្រោង។បន្តការអនុវត្តឧបករណ៍រក្សាសុវត្ថិភាពបរិស្ថាន និងសង្គម ដែលបានកំណត់ក្នុងគម្រោងអាហារូបត្ថម្ភ - ទី១ (ផែនការគ្រប់គ្រងកាកសំណល់សុខាភិ បាល) ដើម្បីគ្រប់គ្រងហានិភ័យបន្ថែមនៃការបង្កើតកាកសំណល់ថែទាំសុខភាពដែលមានសក្តានុពលដោយសារសកម្មភាពផ្សព្វផ្សាយក្រោមគម្រោងអាហារូបត្ថម្ភ (ទី២)។ | ត្រូវបានអនុម័តដោយ គម្រោងនៅពេលគម្រោង ត្រូវបានអនុម័ត ហើយត្រូវបានអនុវត្តពេញមួយ វដ្តនៃគម្រោង | លេខាធិការដ្ឋាន គ.ជ.អ.ប |
| 3.2 | **ប្រសិទ្ធភាពនៃប្រើប្រាស់ធនធាន និងការគ្រប់គ្រង និងការទប់ស្កាត់ការបំពុល** ដាក់បញ្ចូលនូវលក្ខខណ្ឌនៃការប្រើប្រាស់ថាមពលតិចទៅក្នុងលក្ខខណ្ឌបច្ចេកទេសលទ្ធកម្មឧបករណ៍អេឡិចត្រូនិច។ ការដាក់បញ្ចូលនេះ គឺ អនុលោមតាមគោលការណ៍ណែនាំស្តីពីសុខភាព និងសុវត្ថិភាពបរិស្ថាន (EHSGs) នៅក្នុងសៀវភៅណែនាំប្រតិបត្តិការ (OM) របស់គម្រោង។ | មុននឹងបញ្ជូនឯកសារលទ្ធកម្មនៃឧបករណ៍ ICT ទៅក្នុង STEP របស់ធនាគារពិភពលោក | លេខាធិការដ្ឋាន គ.ជ.អ.ប |
| **ESS 4: សុខភាព និងសុវត្ថិភាពសហគមន៍**  |
| 4.1 | **ការគ្រប់គ្រងហានិភ័យសុខភាព និងសុវត្ថិភាពសហគមន៍**អនុម័ត និងអនុវត្តវិធានការ និងសកម្មភាពដើម្បីវាយតម្លៃ និងគ្រប់គ្រងហានិភ័យជាក់លាក់ចំពោះសហគមន៍ដែលទាក់ទងនឹងសកម្មភាពគម្រោង រួមទាំងវិធានការទប់ស្កាត់ការឆ្លង COVID-19 ហានិភ័យពាក់ព័ន្ធនឹងការកេងប្រវ័ញ្ចផ្លូវភេទ និងការរំលោភបំពាន ឬការបៀតបៀនផ្លូវភេទ (SEA/SH) អំពើហឹង្សាប្រឆាំងនឹងកុមារ ដូចដែលបានកំណត់នៅក្នុងផែនការគ្រប់គ្រងបរិស្ថាន និងសង្គម (ESMP) ។  | ត្រូវបានអនុម័តដោយ គម្រោងនៅពេលគម្រោង ត្រូវបានអនុម័ត ហើយត្រូវបានអនុវត្តពេញមួយ វដ្តនៃគម្រោង | លេខាធិការដ្ឋាន គ.ជ.អ.ប |
| **ESS 7: ជនជាតិដើមភាគតិច**  |
| 7.1 | **ការចូលរួមប្រកបដោយបរិយាប័ន្ន** អនុម័ត និងអនុវត្តបទប្បញ្ញត្តិនានពាក់ព័ន្ធនៅក្នុងក្របខ័ណ្ឌផែនការសម្រាប់ជនជាតិដើមភាគតិច (IPPF) សម្រាប់ការអនុវត្តគម្រោង ដែលមានវត្តមានជនជាតិដើមភាគតិចស្របតាម ESS7 និងក្នុងលក្ខណៈដែលអាចទទួលយកបានពីធនាគារ។ វិធានការពិសេសរួមមានៈ i) ការចូលរួមរបស់អ្នកពាក់ព័ន្ធ ក្នុងសកម្មភាពផ្សព្វផ្សាយនានា ii)ការអនុវត្តសកម្មភាពគម្រោងសមស្របតាមវប្បធម៌ និងសង្គមរបស់ជនជាត់ដើមភាគតិច iii) យន្តការដោះស្រាយបណ្តឹងតវ៉ានានា ដែលមានសុវត្ថិភាព និងមានលក្ខណៈងាយស្រួលអនុវត្តសម្រាប់ជនជាត់ដើមភាគតិច និង iv) វិធានការសុខភាពសាធារណៈក្នុងពេលមានកូវីដ-១៩។ | ត្រូវបានអនុម័តដោយ គម្រោងនៅពេលគម្រោង ត្រូវបានអនុម័ត ហើយត្រូវបានអនុវត្តពេញមួយ វដ្តនៃគម្រោង | លេខាធិការដ្ឋាន គ.ជ.អ.ប |
| **ESS 10: ការចូលរួម និងការផ្សព្វផ្សាយព័ត៌មានដល់អ្នកពាក់ព័ន្ធ**  |
| 10.1 | **ការអនុវត្តការចូលរួមរបស់អ្នកពាក់ព័ន្ធ**អនុវត្តផែនការសម្រាប់ការចូលរួមរបស់ភាគីពាក់ព័ន្ធ (SEP) របស់គម្រោង ដើម្បីធានាឱ្យមានបរិយាប័ន្ន អាចទទួលយកបាន​ និងការចូលរួមគោរពនូវ វប្បធម៌ និងសង្គមរបស់ជនជាតើដើមភាគតិច រួមទាំងសមាជិកសហគមន៍ ក្នុងគោលបំណងអនុវត្តសកម្មភានានារបស់គម្រោង។ ផ្សព្វផ្សាយព័ត៌មាននានាដល់ភាគីពាក់ព័ន្ធក្នុងការអនុវត្តគម្រោងឱ្យបានទាន់ពេលវេលា និងអាចឱ្យអ្នកពាក់ព័ន្ធទាំងនោះអាចទួលយក និងប្រើប្រាស់បាន។ | ត្រូវបានអនុម័តដោយ គម្រោងនៅពេលគម្រោង ត្រូវបានអនុម័ត ហើយត្រូវបានអនុវត្តពេញមួយ វដ្តនៃគម្រោង | លេខាធិការដ្ឋាន គ.ជ.អ.ប |
| 10.2 | **យន្តការដោះស្រាយ និងឆ្លើយតបបណ្តឹងតវ៉ា**ថែរក្សា និងពង្រឹងការអនុវត្តយន្តកាដោះស្រាយ និងរឆ្លើយតបទៅនឹងបណ្តឹងតវ៉ានានាពាក់ព័ន្ធនឹងការអនុវត្តគម្រោង (FGRM) ដូចដែលបានពិពណ៌នានៅក្នុងផែនការសម្រាប់ការចូលរួមរបស់ភាគីពាក់ព័ន្ធ (SEP)។ | ត្រូវបានអនុម័តដោយ គម្រោងនៅពេលគម្រោង ត្រូវបានអនុម័ត ហើយត្រូវបានអនុវត្តពេញមួយ វដ្តនៃគម្រោង | លេខាធិការដ្ឋាន គ.ជ.អ.ប |
| **ការគាំទ្រការអភិវឌ្ឍសមត្ថភាព (ការបណ្តុះបណ្តាល)**  |
| CS.1 | ផ្តល់ការគាំទ្រផ្នែកសមត្ថភាព និងការបណ្តុះបណ្តាលដល់ស្ថាប័នអនុវត្តគម្រោងទាំងនៅថ្នាក់ជាតិ និងនៅថ្នាក់ក្រោមជាតិ រួមទាំងរដ្ឋបាលឃុំ សង្កាត់ ពាក់ព័ន្ធនឹងការគ្រប់គ្រងបរិស្ថាន និងសង្គមរបស់គម្រោង ដែលរួមមាន ៖​* ការគ្រប់គ្រងហានិភ័យផ្នែកបរិស្ថាន និងសង្គម ដែលបានកំណត់ក្នុងផែនការគ្រប់គ្រងបរិស្ថាន និងសង្គម (ESMP)
* ការចូលរួមរបស់អ្នកពាក់ព័ន្ធ និងការចូលរួមផ្នែកសង្គម ដូចមានកំណត់ក្នុងផែនការសម្រាប់ការចូលរួមរបស់ភាគីពាក់ព័ន្ធ (SEP) និងក្របខ័ណ្ឌផែនការសម្រាប់ជនជាតិដើមភាគតិច (IPPF)
* ការគ្រប់គ្រងហានិភ័យទាក់ទងនឹងការងារ រួមទាំងសុខភាព និងសុវត្ថិភាព ដូចដែលបានកំណត់នៅក្នុងនីតិវិធីគ្រប់គ្រងការងារ (LMP)
* ការគ្រប់គ្រងហានិភ័យសុខភាព និងសុវត្ថិភាពសហគមន៍ រួមទាំងការការពារ COVID-19 ការការពារពីការកេងប្រវ័ញ្ចផ្លូវភេទ និងការរំលោភបំពាន ឬការបៀតបៀនផ្លូវភេទ (SEA/SH) អំពើហឹង្សាប្រឆាំងនឹងកុមារ (VAC) ដូចដែលបានកំណត់នៅក្នុងផែនការគ្រប់គ្រងបរិស្ថាន និងសង្គម (ESMP) និងផែនការសម្រាប់ការចូលរួមរបស់ភាគីពាក់ព័ន្ធ (SEP)
* យន្តការដោះស្រាយ និងឆ្លើយតបបណ្តឹងតវ៉ា និងដំណើរការអនុវត្តយន្តការ
 | មុនពេលជ្រើសរើសបុគ្គលិក និងរក្សាការអនុវត្តក្នុងអំឡុងពេលអនុវត្តគម្រោង  | លេខាធិការដ្ឋាន គ.ជ.អ.ប |